cyanic-selkie/wikianc huggingface dataset:
Ασλί Ερντογάν
Ένα μήνα μετά την απόπειρα πραξικοπήματος το 2016 στην Τουρκία συνελήφθη, μαζί με δημοσιογράφους και εργαζόμενους της εφημερίδας Özgür Gündem, (στην οποία η Ερντογάν αρθρογραφούσε) και προφυλακίστηκε με την κατηγορία της συμμετοχής σε τρομοκρατική οργάνωση και της υπονόμευσης της εθνικής ενότητας. Αποφυλακίστηκε υπό όρους στα τέλη του 2016.
Εξωτερικοί σύνδεσμοι
Κατηγορία:Τούρκοι συγγραφείς Κατηγορία:Τούρκοι δημοσιογράφοι Κατηγορία:Τούρκοι ακτιβιστές
Νοζάτε
Το Νοζάτε (ιταλικά: Nosate) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Αυτοκινητόδρομος M1 (Λευκορωσία)
δεξιά|μικρογραφία|290x290εσ|Ο M1 κοντά στην Όρσα δεξιά|μικρογραφία|290x290εσ|Θέα του δρόμου M1 στη διασταύρωση με τον δρόμο Πομπέντνογιε-Φανιπόλ κοντά στο Μινσκ Ο αυτοκινητόδρομος M1, ή '''Διαδρομή Νούμερο. 1, ολιμπιίκα '''(олимпийка) είναι ένας κεντρικός δρόμος που διασχίζει τη Λευκορωσία. Αποτελεί τμήμα της Ευρωπαϊκής οδού E30 και είναι η πιο σημαντική οδική σύνδεση της χώρας, συνδέοντας τη Μόσχα στα ανατολικά με την Πολωνία και τη Δυτική Ευρώπη.
Κωνσταντίνος Μίαρης
Ο Κωνσταντίνος Μίαρης, γεννημένος το 1980 στην Αθήνα, είναι Έλληνας εικαστικός καλλιτέχνης και γραφίστας, γνωστός για το σχεδιασμό τυπογραφικών αφισών. Σπούδασε στη Σχολή Καλλιτεχνικών Σπουδών της Αθήνας (πρώην Σχολή Γραφικών Τεχνών και Καλλιτεχνικών Σπουδών) και ανήκει στη νεότερη γενιά Ελλήνων γραφιστών. Έχει εκθέσει κατά καιρούς σε μουσεία, ιδρύματα και γκαλερί όπως το Danish Poster Museum, τo Museum of Art in Žilina, το Lahti Art Museum και σε πολλές άλλες εκθέσεις ανά τον κόσμο. Έργα του έχουν επίσης βραβευθεί και δημοσιευθεί σε διεθνή έντυπα όπως τα περιοδικά Creative Review, Novum κ.α. Το 2016, η Ακαδημία Καλών Τεχνών και το Μουσείο Αφίσας της Βαρσοβίας τίμησε το συνολικό έργο του με αφορμή τον εορτασμό των 50 χρόνων απο την ίδρυση της ιστορικής Διεθνούς Μπιενάλε Αφίσας. Τα τελευταία χρόνια εργάζεται σαν καθηγητής Οπτικής Επικοινωνίας και Τυπογραφίας.
Εξωτερικοί σύνδεσμοι
www.konsept83.com/about
Αυτοκινητόδρομος M1 (Λευκορωσία)
Παραπομπές
Α
Νοβάτε Μιλανέζε
Το Νοβάτε Μιλανέζε (ιταλικά: Novate Milanese) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Μόττα Βισκόντι
Η Μόττα Βισκόντι (ιταλικά: Motta Visconti) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Έβεργκλεϊντς
thumb|right|255px|Το νότιο 1/3 της Χερσονήσου της Φλόριντα, με την έκταση που διαχειρίζεται το S. Florida Water Management District, τη [[Λίμνη Οκητσόουμπη και τα Έβεργκλεϊντς.]] thumb|right|255px|Ο [[αλιγάτορας, ένα από τα «σήματα κατατεθέντα» των Έβεργκλεϊντς]] Τα Έβεργκλεϊντς (Everglades) είναι μια τεράστια περιοχή υποτροπικού-τροπικού υγροβιότοπου που καταλαμβάνει το νότιο μέρος της πολιτείας Φλόριντα των ΗΠΑ. Αποτελεί το νότιο μισό μιας μεγάλης αποστραγγιστικής λεκάνης και ανήκει στη νεοτροπική οικοζώνη. Τα Έβεργκλεϊντς αρχίζουν στα βόρεια κοντά στο Ορλάντο, με τον ποταμό Κισιμή, ο οποίος εκβάλλει στη μεγάλη ρηχή Λίμνη Οκητσόουμπη. Το νερό που υπερχειλίζει από τη λίμνη αυτή κατά την εποχή των βροχών σχηματίζει ένα σώμα νερού με πολύ αργή κίνηση, ένα πολύ πλατύ (σχεδόν 100 χιλιόμετρα) ποτάμι, που ρέει 160 χιλιόμετρα μέχρι το νότιο άκρο της χερσονήσου της Φλόριντα πάνω σε ασβεστολιθικά πετρώματα. Ο υγροβιότοπος πλημμυρίζει συχνά κατά την εποχή των βροχών, ενώ αντιμετωπίζει περιόδους ξηρασίας κατά την ξηρή εποχή. Οι Ινδιάνοι Σεμινόλοι ονόμασαν αυτό το τεράστιο σώμα νερού (όχι μόνο τη λίμνη) «Οκητσόμπη», που σημαίνει «Ποταμός γρασιδιού», για να περιγράψουν τα έλη σπαθόχορτου, μέρος ενός πολυσύνθετου συστήματος αλληλοεξαρτώμενων οικοσυστημάτων, που περιλαμβάνουν έλη με το υδρόφιλο δένδρο ταξόδιο (Taxodium) της οικογένειας των Κυπαρισσοειδών, μαγκρόβια δάση στις εκβολές, στην περιοχή Τεν Θάουζεντ Άιλαντς, συστάδες τροπικού δάσους δικοτυλήδονων δέντρων, πετρώδες έδαφος με πεύκα και τέλος το θαλάσσιο περιβάλλον του νότιου άκρου («Κόλπος της Φλόριντα»). Η σημερινή αγγλική ονομασία σημαίνει «παντοτινά ξέφωτα».
Η ανθρώπινη κατοίκηση στο νότιο μέρος της χερσονήσου της Φλόριντα χρονολογείται από τη 13η χιλιετία π.Χ. τουλάχιστον. Πριν από τον ευρωπαϊκό αποικισμό, στην περιοχή κυριαρχούσαν οι φυλές Καλούσα και Τεκέστα. Με την πρώτο (ισπανικό) αποικισμό, αμφότερες οι φυλές παρήκμασαν βαθμιαία ως την εξαφάνισή τους δύο αιώνες αργότερα. Τους διαδέχθηκαν και τους αφομοίωσαν οι Ινδιάνοι Σεμινόλοι, δημιουργώντας έναν νέο πολιτισμό. Ωθούμενοι προς νότο από τη βόρεια Φλόριντα κατα τις συγκρούσεις τους με τον αμερικανικό στρατό (Πόλεμοι των Σεμινόλων), στο α΄ μισό του 19ου αιώνα, οι Σεμινόλοι προσαρμόσθηκαν στο περιβάλλον των Έβεργκλεϊντς και μπόρεσαν από εκεί να αντιτάξουν αντίσταση στην απομάκρυνσή τους από τον στρατό των ΗΠΑ.
Ευρωπαίοι μετανάστες στην περιοχή, που επιθυμούσαν να δημιουργήσουν φυτείες, πρότειναν για πρώτη φορά την αποξήρανση των Έβεργκλεϊντς το 1848, αλλά δεν έγιναν έργα προς τούτο μέχρι το 1882. Αποστραγγιστικά κανάλια διανοίχθηκαν σε όλο το πρώτο μισό του 20ού αιώνα και έδωσαν ώθηση στην οικονομία της νότιας Φλόριντα. Το 1947 το αμερικανικό Κογκρέσο θεσμοθέτησε το Πρόγραμμα Ελέγχου Πλημμυρών Κεντρικής και Νότιας Φλόριντα, στα πλαίσια του οποίου κατασκευάσθηκαν 2.300 χιλιόμετρα καναλιών, αναχωμάτων και συστημάτων ελέγχου υδάτων. Η μητροπολιτική περιοχή του Μαϊάμι αυξήθηκε κατά πολύ και νερά από τα Έβεργκλεϊντς εκτράπηκαν προς τις πόλεις. Τμήματα των Έβεργκλεϊντς μετατράπηκαν σε φυτείες, των οποίων κυριότερο προϊόν ήταν το ζαχαροκάλαμο. Περί το ήμισυ της αρχικής εκτάσεως των Έβεργκλεϊντς έχει σήμερα μετατραπεί σε γεωργική ή αστική γη.
Μετά από αυτή την εποχή της ταχείας αναπτύξεως και της περιβαλλοντικής υποβαθμίσεως, το οικοσύστημα άρχισε να προσελκύει την προσοχή από περιβαλλοντικές ομάδες κατά τη δεκαετία του 1970. Διεθνώς, η UNESCO και η Σύμβαση Ραμσάρ ανακήρυξαν τα Έβεργκλεϊντς περιοχή υγροβιότοπων «παγκόσμιας σημασίας». Η κατασκευή ενός μεγάλου αεροδρομίου λιγότερο από δέκα χιλιόμετρα βορείως του Εθνικού Πάρκου των Έβεργκλεϊντς σταμάτησε από τη στιγμή που μία περιβαλλοντική μελέτη απεκάλυψε ότι θα έβλαπτε σοβαρά το οικοσύστημα της νότιας Φλόριντα. Με την αυξημένη συνειδητοποίηση και εκτίμηση της περιοχής, άρχισαν έργα αποκαταστάσεως τη δεκαετία του 1980, με την κατάργηση ενός καναλιού που είχε ευθυγραμμίσει τον ρου του ποταμού Κισιμή. Η συζήτηση για ανάπτυξη και προστασία του περιβάλλοντος παραμένει επίκαιρη στην περιοχή. Η υποβάθμιση των Έβεργκλεϊντς, στην οποία περιλαμβάνεται η κακή ποιότητα των υδάτων της λίμνης Οκητσόουμπη, συνδέθηκε με τη μειούμενη ποιότητα ζωής στις αστικές περιοχές της νότιας Φλόριντα. Το 2000 εγκρίθηκε από το Κογκρέσο το πανάκριβο «Comprehensive Everglades Restoration Plan» για την αντιμετώπιση αυτών των προβλημάτων, του οποίου η εφαρμογή αντιμετωπίζει πολιτικά εμπόδια.
Εξωτερικοί σύνδεσμοι
Κατηγορία:Υγροβιότοποι Κατηγορία:Φλόριντα
Μπεάτε Μάινλ-Ράισινγκερ
Η Μπεάτε Μάινλ-Ράισινγκερ (γεν. 25 Απριλίου 1978 στη Βιέννη) είναι Αυστριακή πολιτικός του κόμματος ΝΕΟΣ (πρώην Αυστριακό Λαϊκό Κόμμα). Από της 23 Ιουνίου 2018, είναι ηγέτης του κόμματος ΝΕΟΣ - Η Νέα Αυστρία και Φιλελεύθερο Φόρουμ.
Γέφυρα Ντε Μποσέ
Η Γέφυρα Ντε Μποσέ (πρώην Γέφυρα του Δράπανου) ή εξελληνισμένα Γέφυρα Δεβοσέτου είναι μια πέτρινη γέφυρα χτισμένη το 1813 πάνω από τον κόλπο του Αργοστολίου στην Κεφαλονιά. Mε 689,9 μέτρα, είναι η μεγαλύτερη λίθινη γέφυρα πάνω από τη θάλασσα στον κόσμο. Η γέφυρα αποτελεί πεζόδρομο από τον Ιούλιο του 2005 έπειτα από απόφαση του Υπουργείου Πολιτισμού για απαγόρευση της διέλευσης τροχοφόρων από το μνημείο.
Μπεάτε Μάινλ-Ράισινγκερ
Από το 2013 έως το 2015 η Μπεάτε Μάινλ-Ράισινγκερ ήταν μέλος του Εθνικού Συμβουλίου της Αυστρίας, και από το 2015 έως το 2018 ήταν μέλος του κρατικού κοινοβούλιου, και μέλος του Δημοτικού Συμβουλίου της Βιέννης. Ήταν κορυφαία υποψηφία για το κόμμα της στις εκλογές του Εθνικού Συμβουλίου το 2019.
Γέφυρα Ντε Μποσέ
Ιστορία
Όταν η Δημοκρατία των Ιονίων Νήσων βρισκόταν υπό βρετανική κηδεμονία, μέρος των εξόδων κατοχής επιστράφηκε με τη μορφή έργων υποδομής. Ο Ελβετός μηχανικός Σαρλ Ντε Μποσέ (Charles de Bosset) έγινε κυβερνήτης του νησιού το 1810 και έδωσε έμφαση στην κατασκευή δρόμων και γεφυρών. Το μεγαλύτερο έργο ήταν η γέφυρα πάνω από τον κόλπο του Αργοστολίου, που συντόμευε το δρόμο για το Ληξούρι και το βόρειο τμήμα του νησιού. Διαχωρίζει τη λιμνοθάλασσα του Κουταβού από τον κόλπο.
Το 1812 ο Ντε Μποσέ παρουσίασε την ιδέα του για μια γέφυρα στο νησιωτικό συμβούλιο, το οποίο έπρεπε να επιβεβαιώσει την κατασκευή. Αντισταθμιστικό ήταν ότι η γέφυρα θα μπορούσε να δώσει στους ληστές μια διαδρομή διαφυγής. Σε μια συνάντηση ο Ντε Μποσέ χτύπησε ένα σπαθί στο τραπέζι και διακήρυξε ότι αν χρειαζόταν θα μπορούσε να κόψει τις συνθήκες με ένα σπαθί.
O σεισµός του 1953 προκάλεσε σηµαντικές βλάβες στον φέροντα οργανισµό της γέφυρας.
Α.Ο. Παγκρατίου (καλαθοσφαίριση γυναικών)
Ο Αθλητικός Όμιλος Παγκρατίου είναι ελληνικός αθλητικός σύλλογος που δραστηριοποιείται στο Παγκράτι Αττικής. Το γυναικείο τμήμα καλαθοσφαίρισης του Ομίλου, το οποίο και έχει νομική υπόσταση ερασιτεχνικού σωματείου, δημιουργήθηκε το 1979. Αγωνίζεται με χρώματα το κόκκινο και το μαύρο και χρησιμοποιεί ως έδρα το Κλειστό Γυμναστήριο Μετς, χωρητικότητας 1.200 θεατών.
Ιστορική αναδρομή
Το γυναικείο τμήμα καλαθοσφαίρισης του Παγκρατίου δημιουργήθηκε το 1979 λαμβάνοντας μέρος τα πρώτα της χρόνια στα τοπικά Πρωταθλήματα της Ε.Σ.Κ. Αττικής.
Η δεκαετία του 1980: Πρώτη άνοδος στην Α' Εθνική
Στο δεύτερο μισό της δεκαετίας του 1980 η ομάδα ανήλθε στην Α' Εθνική Κατηγορία (η Β' Εθνική δημιουργήθηκε το 1989-90 και η Α2 το 1997-98).
Την αγωνιστική περίοδο 1987-88 το Παγκράτι διεκδίκησε το Πρωτάθλημα Ελλάδος απέναντι σε 11 αντιπάλους, πετυχαίνοντας συνολικά 11 νίκες και 11 ήττες. Ενεπλάκη σε τετραπλή ισοβαθμία με τον Παναθηναϊκό, το Μεγάλο Αλέξανδρο και τον Ηρακλή Θεσσαλονίκης για να τοποθετηθεί τελικά στην 7η θέση της τελικής βαθμολογίας. Την επόμενη χρονιά, 1988-89, συγκέντρωσε 8 νίκες και 14 ήττες, καταλήγοντας στην 9η θέση της τελικής κατάταξης. Ως άτυχος ισοβαθμίας με τον Α.Ο. Ζωγράφου υποβιβάστηκε.
Η δεκαετία του 1990: Περίοδος μέγιστης ακμής
Την αγωνιστική περίοδο 1992-93 οι ομάδες της Α' Εθνικής αυξήθηκαν σε 14 στον αριθμό. Στη διάρκεια της χρονιάς το Παγκράτι είχε απολογισμό 14 νίκες και 12 ήττες. Ισοβαθμώντας και πάλι με κάποια ομάδα, αυτή τη φορά με τον Ολυμπιακό Βόλου, βρέθηκε στην 8η θέση της τελικής βαθμολογίας. Την επόμενη χρονιά, 1993-94 τερμάτισε μία θέση υψηλότερα, αυτή τη φορά χωρίς να μοιράζεται τα ίδια αποτελέσματα με άλλους, έχοντας συλλέξει 13 νίκες και 13 ήττες.
Την περίοδο 1994-95 η ομάδα συγκέντρωσε ξανά 13 νίκες και 13 ήττες, όσες και η Ακαδημία Ηλιούπολης. Στην τελική βαθμολογική κατάταξη, ωστόσο, βρέθηκε πιο ψηλά και συγκεκριμένα στην 5η θέση, κερδίζοντας κι ένα εισιτήριο για ευρωπαϊκή έξοδο την επόμενη χρονιά.
Ειδικότερα το Παγκράτι αγωνίστηκε στο European Cup Liliana Ronchetti του 1995-96. Αντιμετώπισε διαδοχικά την κροάτική ŽKK Jabuka (49-54 νίκη, 57-55 νίκη) και ακολούθως την ισραηλινή Elitzur Delek Ramla (63-57 ήττα, 65-74 ήττα). Στο εγχώριο Πρωτάθλημα της αγωνιστικής περίοδου 1995-96 συγκέντρωσε 11 νίκες και 15 ήττες, με αποτέλεσμα να κλείσει τις αγωνιστικές του υποχρεώσεις στην 9η θέση της βαθμολογίας. Την ίδια χρονιά αγωνίστηκε και στην πρώτη διοργάνωση του γυναικείου Κυπέλλου Ελλάδος ξεκινώντας από τη Β' Φάση. Εκεί υποχρέωσε σε ήττα το Παλαιό Φάληρο με σκορ 66-73 και κατόπιν απέκλεισε στους προημιτελικούς το Θρίαμβο Αθηνών με σκορ 67-79. Η πορεία του ανακόπηκε στους ημιτελικούς όπου και ηττήθηκε οριακά με 63-61 από την Κομοτηνή.
Η υπερπροσπάθεια της περασμένης χρονιάς ακολουθήθηκε από αγωνιστική κάμψη. Την περίοδο 1996-97 το Παγκράτι συγκέντρωσε μόλις 6 νίκες σε 26 αγώνες με αποτέλεσμα να καταταγεί στη 14η και τελευταία θέση του βαθμολογικού πίνακα της Α' Εθνικής (η οποία καταργήθηκε το επόμενο φθινόπωρο, δίνοντας τη θέση της στην Α1 Εθνική). Σε ό,τι αφορά τη διοργάνωση του Κυπέλλου, το Παγκράτι αγωνίστηκε σε ένα μόνο παιχνίδι της Β' Φάσης, όπου και ηττήθηκε με σκορ 75-71 από τη μοιραία για αυτό Κομοτηνή.
Τα επόμενα δύο χρονια, 1997-98 και 1998-99, η ομάδα διαγωνίστηκε στο Πρωτάθλημα της νεοσύστατης Α2 Εθνικής. Επίσης συμμετείχε κανονικά στο Κύπελλο. Την πρώτη από τις δύο χρονιές ηττήθηκε στο πρώτο του παιχνίδι με σκορ 40-51 από το Μακεδονικό Νεάπολης. Τη δεύτερη χρονιά ξεπέρασε στην Α' Φάση το εμπόδιο του Ιωνικού Νίκαιας με σκορ 48-55, ωστόσο αποκλείστηκε στη Β' Φάση από τον Οίακα Ναυπλίου με σκορ 55-29.
Η δεκαετία του 2000: Δημιουργία της Α.Ε. Π.Α.Π.
Η αλλαγή της χιλιετίας βρήκε το σύλλογο στη Β' Εθνική Κατηγορία, χωρίς δικαίωμα συμμετοχής στο θεσμό του Κυπέλλου Ελλάδος. Την αγωνιστική περίοδο 1999-00 σχηματίστηκαν δύο Όμιλοι των 10 συλλόγων. Στα πλαίσια του Ομίλου Νότου το Παγκράτι συγκέντρωσε 5 νίκες και 13 ήττες, όσες και ο Ιωνικός Νίκαιας. Τερμάτισε στην 9η και προτελευταία θέση, ωστόσο εξασφάλισε την παραμονή του στο ίδιο επίπεδο. Δεν είχε την ίδια τύχη τη χρονιά 2000-01, οπότε και οι σύλλογοι του Ομίλου αυξήθηκαν κατά δύο. Ο σύλλογος συγκέντρωσε 6 νίκες και 16 ήττες καταλαμβάνοντας την 11η και προτελευταία θέση του τελικού βαθμολογικού πίνακα. Με τον τρόπο αυτό επέστρεψε μετά από πολλά χρόνια στα τοπικά πρωταθλήματα της Ε.Σ.Κ. Αττικής.
Η απώλεια επιτυχιών σε συνδυασμό με τη διακοπή της ανάδειξης νέων ταλέντων από τα τμήματα υποδομής οδήγησε την ομάδα του Παγκρατίου το 2002 στην συγχώνευση του τμήματος με τα αντίστοιχα του Αρίωνα Αγίου Αρτεμίου και του Πρωτέα Νέου Κόσμου υπό την επωνυμία «Αθλητική Ένωση Παγκρατίου Αρίωνα Πρωτέα» (Α.Ε. Π.Α.Π.)
Η ομάδα αγωνίστηκε στα τοπικά πρωταθλήματα της Ε.Σ.Κ. Αττικής μέχρι την άνοιξη του 2008, οπότε κατέκτησε με προπονητή το Σταύρο Νανάκο τόσο το Πρωτάθλημα Α' Κατηγορίας όσο και το Κύπελλο Γυναικών της Ένωσης. Ειδικότερα σε ό,τι αφορά το Κύπελλο, στον ημιτελικό κέρδισε με δυσκολία τον Ιωνικό Νέας Φιλαδέλφειας με σκορ 57-53. Κατόπιν επιβλήθηκε στον τελικό του Α.Ο. Ζωγράφου με σκορ 65-39 στο Κλειστό Γυμναστήριο της Ζωφριάς.
Την αγωνιστική περίοδο 2008-09 η Α.Ε. Π.Α.Π. ήταν η μία από τις 14 ομάδες που συνέθεσαν τον Όμιλο Νότου της Α2 Εθνικής Κατηγορίας. Στη διάρκεια της χρονιάς συγκέντρωσε 13 νίκες και 13 ήττες, ισοβαθμώντας με τον Αστέρα Εξαρχείων. Στην τελική βαθμολογική κατάταξη βρέθηκε στην 6η θέση της βαθμολογίας, εξασφαλίζοντας την παραμονή της. Έχοντας επιστρέψει στο Κύπελλο Ελλάδος, η ομάδα απέκλεισε αρχικά την Α.Ε. Έξω Παναγίτσας με σκορ 60-45, για να ηττηθεί με τη σειρά της στη Β' Φάση από τον Πανιώνιο Σμύρνης με σκορ 50-51.
Η Αθλητική Ένωση Παγκρατίου - Αρίωνα - Πρωτέα Αθηνών ολοκλήρωσε τον κύκλο της στις 4 Μαΐου 2009, οπότε και πραγματοποιήθηκε συνέλευση του Δ.Σ. της στα γραφεία του Παγκρατίου, όπου και επικυρώθηκε η προσχώρηση της ομάδας στον Α.Ο. Παγκρατίου. Σε γενικές γραμμές η ομάδα δεν άλλαξε μορφή και συνέχισε να αγωνίζεται στην Α2 Εθνική Κατηγορία Νότου.
Η δεκαετία του 2010: Επιστροφή στην Ε.Σ.Κ.Α.
Συνεχίζοντας την πορεία της στην Α2 Εθνική, η ομάδα του Παγκρατίου την περίοδο 2009-10 αντιμετώπισε 13 ομάδες στα πλαίσια του Ομίλου Νότου. Με απολογισμό 15 νίκες και 11 ήττες ολοκλήρωσε τις αγωνιστικές της υποχρεώσεις στην 6η θέση της βαθμολογικής κατάταξης (ισοβαθμώντας με το Σπόρτιγκ Αθηνών). Στη διοργάνωση του Κυπέλλου απέκλεισε στην Α' Φάση την Αμαρυλλίδα Βριλησσίων με σκορ 50-46. Με τη σειρά της αποκλείστηκε στη Β' Φάση αφού ηττήθηκε με σκορ 43-55 από τον Απόλλωνα Πτολεμαΐδας.
Κατά την αγωνιστική περίοδο 2011-12, στα πλαίσια του Πρωταθλήματος πλέον της Α' Κατηγορίας Γυναικών της Ε.Σ.Κ. Αττικής, ο σύλλογος του Παγκρατίου τερμάτισε στην 9η θέση σε σύνολο 12 ομάδων, αποφεύγοντας τον υποβιβασμό. Ο απολογισμός του ήταν 8 νίκες και 14 ήττες σύνολο.
Την επόμενη χρονιά, 2012-13, το Παγκράτι βελτιώθηκε αγωνιστικά ολοκληρώνοντας τις αγωνιστικές του υποχρεώσεις στην 6η θέση της βαθμολογικής κατάταξης. Ο απολογισμός της χρονιάς ήταν 12 νίκες και 10 ήττες, ωστόσο δεν κατάφερε να εισέλθει στα Play-offs ανόδου. Από τον Ιούλιο του 2012 μέχρι τον Ιανουάριο του 2013 ήταν ο Δημήτρης Λαγοπόδης.
Κατά την αγωνιστική περίοδο 2013-14 ο σύλλογος εντάχθηκε ξανά στην Α' Κατηγορία, εντούτοις η απόδοσή του ήταν ιδιαίτερα φτωχή: έχοντας συγκεντρώσει 3 νίκες και 19 ήττες στη διάρκεια της κανονικής περιόδου, κατέλαβε την 11η και προτελευταία θέση της τελικής βαθμολογίας με αποτέλεσμα να υποβιβαστεί. Αξιοσημείωτα η αθλήτρια του συλλόγου Κατερίνα Χαλικιά αναδείχθηκε 2η καλύτερη σκόρερ του Πρωταθλήματος έχοντας συλλέξει 385 σε αριθμό. Παράλληλα το Παγκράτι συμμετείχε στο Κύπελλο Γυναικών της Ένωσης, γνωρίζοντας τον αποκλεισμό στην 3η Αγωνιστική της Β' Φάσης, όταν ηττήθηκε από την Άρη Πετρούπολης με σκορ 59-42. Κατά το πρώτο μισό της χρονιάς καθήκοντα πρώτου προπονητή διατηρούσε ο Αιμίλιος Σαμπάνης, για να αντικατασταθεί το Δεκέμβριο του 2013 από τον Άγγελο Κουλουριώτη. Αυτός με τη σειρά του παραχώρησε τη θέση του το Φεβρουάριο του 2014 στο Δημήτρη Ζαχαρία.
Την επόμενη χρονιά, 2014-15, το Παγκράτι ήταν η μία από τις 12 ομάδες που μπήκαν στη διεκδίκηση του Πρωταθλήματος της Β' Κατηγορίας Ε.Σ.Κ.Α. Το Δεκέμβριο του 2014 και μετά το τέλος του πρώτου γύρου της κανονικής περιόδου απόχώρησε από τον πάγκο του Παγκρατίου ο Δημήτρης Ζαχαρίας και τον διαδέχτηκε ο πρώην αθλητής του συλλόγου, Νίκος Τόλιας. Στη διάρκεια της κανονικής περιόδου το Παγκράτι συνέλεξε 14 νίκες και 8 ήττες, όσες και ο Άγιος Ελευθέριος. Στην τελική βαθμολογία βρέθηκε στην 4η θέση, λαμβάνοντας το δικαίωμα συμμετοχής στα Play-offs. Στη σειρά των ημιτελικών κλήθηκε να υπερκεράσει το εμπόδιο του Αγίου Ελευθέριου απέναντι στον οποίο είχε μία νίκη και μία ήττα στην κανονική περίοδο. Στη σειρά το Παγκράτι αποκόμισε μία ήττα με σκορ 65-59, μία νίκη με σκορ 60-54 και μία ήττα με σκορ 58-56, μένοντας εκτός τελικών. Ακολούθησε αγώνας κατάταξης μεταξύ Παγκρατίου και Αμαρουσίου για τις θέσεις 4 και 5 στον οποίο επικράτησε το δεύτερο με σκορ 56-55, λαμβάνοντας προτεραιότητα ανόδου σε περίπτωση που προέκυπτε κενή θέση στην Α' Κατηγορία. Στο Κύπελλο Ε.Σ.Κ.Α. το Παγκράτι πέρασε την Α' Φάση άνευ αγώνος καθώς οι δύο πρώτοι του αντίπαλοι Αναγέννηση Γραμματικού και Τούφα Χαλανδρίου αποσύρθηκαν. Ακολούθησε μία νίκη επί του Φιλαθλητικού Ζωγράφου με σκορ 61-40, προτού το Παγκράτι αποκλειστεί από το Περιστέρι με σκορ 44-67 στη 2η Αγωνιστική της Β' Φάσης.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Α.Ο. Παγκρατίου λαμβάνει μέρος στο Πρωτάθλημα της Β' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής, καθώς και στο Κύπελλο Γυναικών της ίδιας Ένωσης.
Έδρα του συλλόγου είναι το Κλειστό Γυμναστήριο Μετς, χωρητικότητας 1.200 θεατών. Πρόεδρος του συλλόγου είναι ο Λεωνίδας Βατάκης, γενικός αρχηγός ο Ηλίας Καλφακάκος και έφορος της γυναικείας καλαθοσφαίρισης ο Χρήστος Τερζοπουλος Καθήκοντα πρώτου προπονητή διατηρεί από τον Ιούνιο του 2016 ο Χρόνης Λάγιος.
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 1979
Νοβίλιο
Το Νοβίλιο (ιταλικά: Noviglio) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Οσσόνα
Η Οσσόνα (ιταλικά: Ossona) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Ποταμός Χορν
Ο Ποταμός Χορν (Horn River) είναι ποταμός στα Βορειοδυτικά Εδάφη του Καναδά, με συνολικό μήκος περίπου 250 χιλιόμετρα. Αποτελεί μείζονα παραπόταμο του Μακένζι.
Ο ποταμός δίνει το όνομά του στον «Σχηματισμό του Ποταμού Χορν» (Horn River Formation), ένα κοίτασμα σχιστόλιθου της Δυτικής Καναδικής Ιζηματογενούς Λεκάνης. Ο όρος «Λεκάνη του Ποταμού Χορν» (Horn River Basin) αναφέρεται στην έκταση αυτού του κοιτάσματος στο υπέδαφος και δεν αντιστοιχεί στη λεκάνη απορροής του ποταμού Χορν.
Ρους
Ο ποταμός πηγάζει νότια από τη Μεγάλη Λίμνη των Άρκτων, με την κύρια πηγή του να βρίσκεται σε υψόμετρο 240 μέτρα. Ρέει πρώτα προς τα ανατολικά-νοτιοανατολικά, με σημεία χειμαρρώδους ροής στα βόρεια του Υψιπέδου Χορν. Στη συνέχεια η ροή του γίνεται έντονα μαιανδρική και σχηματίζει τη λίμνη Φων (Fawn Lake, δηλαδή «Λίμνη του Ελαφιού», υψόμετρο 193 μέτρα) έναν σύνθετο υγρότοπο στον μέσο ρου του, ενώ 6 χιλιόμετρα παρακάτω σχηματίζει τη λίμνη Σέκοντ (Second Lake, δηλαδή «Δεύτερη Λίμνη», σε υψόμετρο 192 μέτρα). Συνεχίζοντας την πορεία του, ο ποταμός Χορν στρέφεται προς τα νοτιοδυτικά και 22 χιλιόμετρα σε ευθεία γραμμή από τη Λίμνη Σέκοντ σχηματίζει μια τρίτη λίμνη, τη Λίμνη Μινκ (υψόμετρο 175 μέτρα), η οποία δέχεται και τα νερά του ποταμού Λάφερτ. Μετά ο Χορν ρέει προς τα νότια και εκβάλλει στον μεγάλο ποταμό Μακένζι, τον μακρύτερο ποταμό του Καναδά, 90 έως 100 χιλιόμετρα δυτικά από τη Μεγάλη Λίμνη των Σκλάβων, από όπου πηγάζει ο Μακένζι. Αμέσως μετά τη συμβολή του Χορν με τον Μακένζι, ο δεύτερος σχηματίζει έναν μεγάλο κόλπο στη βόρεια όχθη του, που εκτείνεται έως και 11 χιλιόμετρα στην ξηρά και ονομάζεται «Λίμνη Μιλς».
Το μεγάλο τόξο που σχηματίζει ο Χορν οφείλεται στην ύπαρξη του Υψιπέδου Χορν, το οποίο υψώνεται μέχρι τα 820 μέτρα και προς νότο ορίζεται από τον Μακένζι.
Το κλίμα στην περιοχή του ποταμού Χορν είναι υποαρκτικό, με μέση θερμοκρασία τον Ιούλιο +14 °C και τον Δεκέμβριο -6 °C.
Κυριότεροι παραπόταμοι
Από την πηγή του μέχρι την εκβολή του στον Μακένζι, ο Χορν δέχεται με τη σειρά τα νερά των εξής παραποτάμων: Μπένερ Κρικ (Benner Creek), Λάφερτ (Laferte River) και Μπλούφις (Bluefish River).
Χορν
Όπερα (Ιταλία)
Η Όπερα (ιταλικά: Opera) είναι ιταλικός δήμος στην Μητροπολιτική Πόλη του Μιλάνου, στην περιφέρεια της Λομβαρδίας.
Παραπομπές
Κατηγορία:Δήμοι της Μητροπολιτικής Πόλεως του Μιλάνου
Mondo TV
Η Mondo TV (ελεύθερη μετάφραση: Κόσμος TV) είναι Ιταλική εταιρεία παραγωγής και διανομής κινουμένων σχεδίων. Ιδρύθηκε από τον Ορλάντο Κοράντι και εδρεύει στη Ρώμη. Πρόκειται για ανώνυμη εταιρεία, η οποία είναι εισηγμένη στον τομέα STAR του κύριου χρηματιστηρίου της Ιταλίας, την Borsa Italiana, θυγατρική της London Stock Exchange Group.
Διανέμει και παράγει, σε συνεργασία με διεθνή δίκτυα και τη SEK Studio της Βόρειας Κορέας (κυρίως ως προς το animation), σειρές κινουμένων σχεδίων και ταινίες για τηλεοπτική και κινηματογραφική κυκλοφορία. Η Mondo TV επίσης ενεργεί σε άλλους σχετιζόμενους τομείς όπως μουσική και οπτικοακουστική διανομή, εκμετάλλευση, έκδοση και εμπόρευση, και είναι από τις λίγες Ιταλικές εταιρείες οπτικοακουστικής παραγωγής που είναι ενεργές σε αγορές εκτός Ιταλίας. Είχε βραβευθεί με Ασημένια Σφαίρα στην κατηγορία Business-to-Business στο World Market Festival του 2003, στο Αμβούργο.
Εκτός από δικές της παραγωγές, μεγάλο μέρος των οποίων βασίζεται σε γνωστά και μοντέρνα βιβλία της παιδικής λογοτεχνίας, η Mondo TV διανέμει επίσης συμπαραγωγές με τη Rai, σειρές και ταινίες άλλων εταιρειών και θυγατρικών της (SEK, Igel, MIM Igel, Doro κτλ.), και γιαπωνέζικα άνιμε. Παράλληλα, διαθέτει συρραφές επεισοδίων από τηλεοπτικές τις σειρές, σε μορφή ταινιών.
Ιστορικό
Το 1964, οι Ορλάντο Κοράντι και Κένιτσι Τομινάγκα ίδρυσαν την DEA S.n.c., μια εταιρεία ενεργή στον τομέα οπτικοακουστικών κινουμένων σχεδίων, με σκοπό την απόκτηση δικαιωμάτων για Ιαπωνικές σειρές αυτού του είδους για διανομή σε Ιταλία και Ευρώπη.
Το 1979 και το 1980, αντίστοιχα, οι Κοράντι και Τομινάγκα δημιούργησαν τις εταιρείες Doro TV Merchandising, για τηλεοπτικά δίκτυα μεγαλύτερης κλίμακας, και Italian TV Broadcasting S.r.l., για μικρότερους αναμεταδότες. Η περίοδος από τα τέλη της δεκαετίας του 1970 μέχρι τις αρχές της δεκαετίας του 1980 χαρακτηρίστηκε από την αύξηση σε ζήτηση για Γιαπωνέζικα κινούμενα σχέδια και την ανάπτυξη της Ιταλικής τηλεοπτικής αγοράς. Οι δύο ξεκίνησαν τη διανομή ταινιών τηλεοπτικών επεισοδίων και αθλητικών δρώμενων. Η Mondo TV S.r.l. ιδρύθηκε το 1985 για την παραγωγή σειρών κινουμένων σχεδίων, των οποίων η μουσική επένδυση κυκλοφορούσε μέσω της Doro.
Το 1990, η Doro TV Merchandising δημιούργησε τις πρώτες της σειρές κινουμένων σχεδίων, Μόγλης, το Παιδί της Ζούγκλας και Χριστόφορος Κολόμβος. Από το 1992 και μετέπειτα, η Mondo TV ανέλαβε την παραγωγή τηλεοπτικών σειρών κινουμένων σχεδίων. Στα τέλη του 1999, η Mondo TV S.r.l. μετατράπηκε σε συμμετοχική εταιρεία και μετά απέκτησε το 100% των μετοχών της Doro TV Merchandising S.r.l., και στις 28 Ιουνίου 2000 οι μετοχές της έκαναν την πρώτη τους εμφάνιση στο Ιταλικό χρηματιστήριο, την Borsa Italiana.
Τη δεκαετία του 2000, Mondo TV επέκτεινε τις επιχειρήσεις της σε τομείς συμπληρωματικών πολυμέσων και εκδόσεων, καθώς και τις παγκόσμιες και στρατηγικές συνεργασίες της. Η Mondo Home Entertainment S.r.l. (η οποία εισήχθη στην Expandi bourse στις 28 Φεβρουαρίου 2005), για τη διανομή βίντεο και DVD, και η Mondo Licensing S.p.A., για εμπορεύματα και εκδόσεις, δημιουργήθηκαν το 2001. Έπειτα εντάχθηκε οι εταιρείες Mondo Cinema, τον Νοέμβριο του 2002, Mondo Distribution για την έκδοση έντυπων (μεταξύ άλλων, κι ενός περιοδικού με θεματολογία άνιμε και μάνγκα ονόματι Mondo Japan) τον Ιανουάριο του 2003, και MEG Mondo Entertainment Germany για διανομή οικιακών βίντεο στη Γερμανία, το 2007. Η Cinema δημιουργήθηκε για τη διανομή ταινιών σε κινηματογράφους, στην προσπάθεια απόκτησης ενός επιχειρησιακού μοντέλου παρόμοιου με αυτό της Disney. Η Mondo TV απέκτησε μέρος των μετοχικών κεφαλαίων της συνεργαζόμενης Hahn Shin (η οποία έχει προσφέρει υπηρεσίες animation σε σειρές της Mondo) και της γερμανικής Igel Media AG.
Το καλοκαίρι του 2010, αποφασίζεται από τους μετόχους η συγχώνευση της MAP Music and Pictures GmbH, θυγατρικής που εκμεταλλεύεται τα μουσικά δικαιώματα του ομίλου στη Γερμανία, με την επίσης Γερμανική MIM Igel. Τον Σεπτέμβρη του 2010, η Mondo TV λάνσαρε το δικό της γραφείο αδειοδότησης στην Ιταλία, τη Mondo TV Consumer Product, για την πώληση δικαιωμάτων αδειοδότησης, έκδοσης και εμπορευμάτων ιδιοκτησιών που ανήκουν στον ίδιο τον όμιλο ή τρίτους, ενώ η Mondo Licensing μετονομάστηκε σε Mondo TV Consumer Products S.r.l. Δύο χρόνια αργότερα, η τελευταία συγχωνεύτηκε με την Doro, τη Mondo Distribution, και την ίδια τη Mondo TV. Το 2013, ξεκίνησε η εκκαθάριση της MIM Igel, και έναν χρόνο αργότερα, η Mondo πούλησε το πακέτο των ελεγχόμενων μετοχών που κατείχε σε αυτήν, λόγω ελάττωσης κόστους.
Από το 2016, η Mondo TV έχει συνάψει συμφωνία με την Grupa BB Media για την εκμετάλλευση της ταινιοθήκης και ένταξή της στην πλατφόρμα YouTube. Το καθένα κανάλι που διαχειρίζεται η Grupa και υπάρχει υπό την επωνυμία Mondo World, αντιστοιχεί σε μία από τις επιλεγμένες γλώσσες στις οποίες έχει μεταγλωττιστεί μέρος της ταινιοθήκης της, συμπεριλαμβανομένης της Ελληνικής.
Ο γιος του Ορλάντο Κοράντι, Ματέο Κοράντι, κληρονόμησε τη θέση του ως Διευθύνων Σύμβουλος το 2012. Ο Ορλάντο Κοράντι, ο οποίος σκηνοθέτησε επίσης πολλές από της σειρές της εταιρείας του, απεβίωσε στις 7 Νοεμβρίου 2018, στην Ελβετία. Η εταιρεία από τότε, παραμένει στα χέρια της οικογένειας Κοράντι.
Moviemax
Η Moviemax ιδρύθηκε από τους παραγωγούς ταινιών Ρούντολφ Τζεντίλε, Μάρκο Ντελούτρι και Γκουγκλιέμο Μαρκέτι το 2001. Το 51% της εξαγοράστηκε από την MHE τον Φεβρουάριο του 2006, με τους Ρούντολφ και Μάρκο να παραμένουν ως εταίροι μειοψηφίας. Η εταιρεία κυκλοφορούσε σε κινηματογράφους και home video, εκτός από ταινίες της Mondo, κι άλλες, όπως το Πλανήτης 51, Scream 4 και Box Office 3D, και η MHE έφερε επίσης ως μητρική της και της MEG. Τον Απρίλιο του 2009, η Mondo TV πούλησε σημαντικό μέρος του μεριδίου συμμετοχής της στην MHE, λόγω της όλο και περισσότερης ανεξαρτησίας της, με αποτέλεσμα να μετατρέπεται από θυγατρική σε συσχετιζόμενη εταιρεία. Τον Ιούλιο του 2011, η MHE απέκτησε ολόκληρη την ιδιοκτησία της εταιρείας. Οι εταιρείες RG Holding και Finanziaria Cinema, που προηγουμένως κατείχαν το υπόλοιπο 49% της Moviemax, κατήγγειλαν μετέπειτα τη Mondo TV, ισχυριζόμενοι ότι άσκησε μέσω της ίδιας αλλά και τρίτων επιχειρηματικό συμφέρον, μια δραστηριότητα καθοδήγησης και συντονισμού κατά της Moviemax σε παράβαση των αρχών σωστής εταιρικής διαχείρισης, και προσπαθούσε να αποκτήσει κέρδους μέσω της αξίας των μετοχών της Moviemax· ήθελαν να αποζημιωθούν για κάθε περαιτέρω ζημιά που έπαθαν από την «καταχρηστική» διαχείριση και συντονιστική δραστηριότητα που άσκησε η Mondo.
Στα τέλη του 2011, η MHE άλλαξε την ονομασία της σε Moviemax Media Group. Το 2013, η Moviemax λάνσαρε τον τηλεοπτικό σταθμό Cinemax Television, ο οποίος προέβαλλε ταινίες διαφόρων ειδών. Τον Ιανουάριο του 2015, το Δικαστήριο του Μιλάνου κήρυξε την πτώχευση της Moviemax.
Το 2018, το Δικαστήριο του Μιλάνου καταδίκασε τον χρηματοδότη και πρώην αντιπρόεδρο της Moviemax Κοράντο Κόεν σε έξι χρόνια φυλάκιση, για παραπτώματα, όπως χειραγώγησης της αγοράς μέσω δικών του εταιρειών, εμπόδια στην εποπτική αρχή και λανθασμένη ενημέρωση σχετικά με την αύξηση κεφαλαίου του 2010 της Investimenti e Sviluppo, πρώην μετόχου της Moviemax.
Παραγωγή και διανομή προγραμμάτων
Οι δραστηριότητες του ομίλου αφορούσαν αρχικά κυρίως τη διανομή Γιαπωνέζικων κινουμένων σχεδίων στην Ιταλία. Το 1989, η εταιρεία επέκτεινε τις δραστηριότητες της σε παραγωγή, και η Doro TV Merchandising δημιούργησε αργότερα την πρώτη τηλεοπτική της σειρά, Μόγλης, το Παιδί της Ζούγκλας, 52 επεισόδια βασισμένα στη συλλογή ιστοριών του 1894 από τον Ράντγιαρντ Κίπλινγκ, και Χριστόφορος Κολόμβος, μια σειρά κινουμένων σχεδίων με 26 επεισόδια, προς εορτασμό της 500ης επετείου της Ανακάλυψης της Αμερικής από τον Ιταλό εξερευνητή και πλοηγό. Οι δύο παράχθηκαν σε συνεργασία με τη Nippon Animation. Από το 1990 κι έπειτα, η Mondo TV ανέλαβε την παραγωγή τηλεοπτικών σειρών κινουμένων σχεδίων, και κυκλοφόρησαν οι σειρές Ρομπέν των Δασών, που βασίζεται στον παράνομο της Αγγλικής λαογραφίας και κυκλοφόρησε το 1990, Ο Θρύλος της Χιονάτης, που βασίζεται στη γνωστή ευρωπαϊκή εκδοχή του παραμυθιού από τους αδελφούς Γκριμ και κυκλοφόρησε το 1994, και, το 1996, η Σταχτοπούτα, βασισμένη στο ομώνυμο παραμύθι. Αυτές οι παραγωγές έγιναν σε συνεργασία με την Tatsunoko Production, και η παραγωγή των Αγγλικών εκδοχών τους έγινε σε συνεργασία με τη Βρετανική Interfilm Company. Το ίδιο έτος κυκλοφόρησε το Ο Μύθος του Ζορρό, 52 ημίωρα επεισόδια βασισμένα στον γνωστό χαρακτήρα από τον συγγραφέα Τζόνστον ΜακΚάλεϊ, που δημιουργήθηκε το 1919. Η σειρά αυτή αποτελεί συμπαραγωγή με το τμήμα animation της Γιαπωνέζικης κινηματογραφικής εταιρείας παραγωγής και διανομής Toho. Το 1994, υπογράφει συμβόλαιο με την Animation International, για την απόδοση σειρών της στα Αραβικά· η μεταγλώττιση έγινε στα στούντιο της Venus Centre στη Δαμασκό.
Τα επόμενα χρόνια, η Mondo TV παρήγαγε σειρές όπως το Σίμπα, ο Βασιλιάς των Λιονταριών, μια σειρά 52 επεισοδίων που περιέχει επίσης χαρακτήρες από Το Παιδί της Ζούγκλας (με τον Σιρ-Καν να παρουσιάζεται ως ο κύριος κακός της), και την επακόλουθη σειρά Ο Μικρός Σίμπα, 26 επεισοδίων, που εξιστορεί τη συμμετοχή του ομότιτλου χαρακτήρα σε τουρνουά ποδοσφαίρου, Ιησούς: Ένα Βασίλειο χωρίς Σύνορα, μια συμπαραγωγή με το Ινστιτούτο Αντονιάνο, Ποκαχόντας, 26 επεισοδίων, μερικώς βασισμένη στην Ινδιάνα πριγκίπισσα and και κόρη του Αρχηγού Ποουχάταν από την πρώιμη Αμερικανική ιστορία, Ο Μαύρος Πειρατής, 26 επεισοδίων, βασισμένη στο βιβλίο του Εμίλιο Σαλγκάρι, το Super Little Fanta Heroes, ανθολογία 26 επεισοδίων με τις ιστορίες του Ηρακλή, του Βασιλιά Δαβίδ, του Οδυσσέα, του Κλέφτη της Βαγδάτης, της Μουλάν, του Τζερόνιμο και του Κουασιμόδου, ειπωμένες από τους απογόνους τους, και Ο Θρύλος της Ωραίας Κοιμωμένης, 26 επεισοδίων, μερικώς βασισμένη στο κλασικό παραμύθι. Οι χαρακτήρες των σειρών Σίμπα και Ωραία Κοιμωμένη εμφανίζονται μετέπειτα στις παραγωγές Γουίνερ: Ο Προστάτης του Χρυσού Παιδιού και Χριστούγεννα στη Νέα Υόρκη. Πολλές από τις παραπάνω θεωρούνται απομιμήσεις των αντίστοιχων Αμερικανικών κινηματογραφικών ταινιών της Walt Disney Pictures. Υπήρξαν επίσης συνεργασίες με τη Rai, ως προς την παραγωγή των σειρών Sandokan: The Tiger of Malaysia, 26 επεισοδίων, βασισμένης στον φανταστικό πειρατή του 19ου αιώνα που αποτελεί επίσης δημιουργία του Σαλγκάρι, και Lupo Alberto, 52 επεισοδίων, βασισμένης στη σειρά κόμικ του Γκουίντο Σιλβέστρι. Οι τελευταίες δύο σειρές, είχαν μεγάλη επιτυχία και σήμαναν την Αναγέννηση του εγχώριου Ιταλικού τηλεοπτικού animation.
thumb|Η επίμαχη σειρά Γενναίοι Στρατιώτες (κορεάτικα: 다람이와 고슴도치, Squirrel and Hedgehog σε μετάφραση) είναι μία από τις εσωτερικές παραγωγές της SEK που διανέμει η Mondo. Οι χαρακτήρες της θεωρούνται ως αλληγορίες για το γεωπολιτικό περιβάλλον της [[Βόρεια Κορέα|Βόρειας Κορέας.]] Η Mondo TV ξεκινάει το 1999 να διανέμει κινούμενα σχέδια της SEK Studio (Βορειοκορεάτικο στούντιο το οποίο δουλεύει επίσης στον τομέα animation Ευρωπαϊκών κινουμένων σχεδίων, κυρίως της Mondo) μέσω των προγραμμάτων Το Θαυμαστό Βιβλίο της Φύσης (περιέχει επιπρόσθετη αρχική σκηνή όπου εμφανίζονται χαρακτήρες από τις σειρές Σίμπα και Μόγλης, καθώς και πληροφορίες για διάφορα ζώα στο τέλος κάθε επεισοδίου), και Toy Toons. Αργότερα διένειμε παρόμοιες σειρές όπως το The Little Bear (Αγγλική εκδοχή του Clever Racoon Dog, να μην συγχέεται με τη σειρά του 1995) Γενναίοι Στρατιώτες (Αγγλική εκδοχή του Squirrel and Hedgehog) και Happy Adventures, καθώς και τις ταινίες Ο Πρίγκιπας Φεγγάρι και η Πριγκίπισσα Ήλιος (1990) και Ο Μικρός Ψαράς (1996). Έχει επίσης διανείμει τη σειρά Το Γενναίο Χελωνάκι, παραγωγή της Hahn Shin Corporation, η οποία βασίζεται στην ταινία Ο Ήρωας του Βυθού, Κορεάτικη κινηματογραφική μεταφορά του μύθου sugungga σε κινούμενα σχέδια. Αξίζει να σημειωθεί ότι η Hahn Shin ήταν η δεύτερη σημαντική εταιρεία που παρήγαγε animation για τη Mondo από το 1997 μαζί με τη SEK, ενώ το 2001, εκτός από την υπογραφή συμφωνίας για παραγωγή και χορήγηση αδειών, η Mondo αγόρασε το 2.4 του μετοχικού της κεφαλαίου, ανάγοντας της σε μέλος του Διοικητικού Συμβουλίου της Hahn Shin.
Το ίδιο έτος, η Mondo TV συμμετείχε στη Διεθνή Κοινοπραξία Κινουμένων Σχεδίων για τα Δικαιώματα των Παιδιών, «Cartoons for Children's Rights», μια συλλογή ανακοινώσεων δημόσιων υπηρεσιών σε μορφή κινουμένων σχεδίων 30 δευτερολέπτων χωρίς διάλογο, προωθούμενη από την UNICEF, που απεικονίζει τη Σύμβαση για τα Δικαιώματα του Παιδιού. Η Mondo TV συνέφερε με το «Τα Παιδιά έχουν Δικαίωμα στην Επιβίωση», βασισμένο στο Άρθρο 6 της Σύμβασης. Κυκλοφόρησε επίσης την πρώτη κινηματογραφική ταινία κινουμένων σχεδίων της σε συμπαραγωγή με την SEK, το The Legend of the Titanic, μια 90λεπτη ταινία που ακολουθήθηκε από το σίκουελ Στην Αναζήτηση του Τιτανικού, το 2004, και τη σειρά Fantasy Island, το 2010. Βασίζεται μερικώς στα γεγονότα της βύθισης του Τιτανικού. Λόγω της χρήσης μιας φανταστικής πλοκής (συμμετέχουν ανθρωπόμορφα ζώα που μιλούν και μέρος της παρουσιάζει ομοιότητα με την πλοκή της ταινίας του Τζέιμς Κάμερον) καλού εναντίον κακού και της διάσωσης των επιβατών του Τιτανικού από ένα χταπόδι, η ταινία έχει πολύ κακές κριτικές.
250px|thumb|Πέρα της κακής διαχείρισης της προβολής της σειράς, το Οικογένεια Σπάγγετι νίκησε το βραβείο Pulcinella στα Cartoons of the Bay του 2003. Ακολουθώντας αρκετά τα πρότυπα του Αμερικανικού Σίμπσονς, η σειρά περιέχει επίμαχο περιεχόμενο, όπως [[τυχερά παιχνίδια, πορνικές πράξεις και υπονοούμενα.]]Το 2003 και το 2004, η Mondo TV μέσω της γερμανικής MIM AG (πρώην Igel Media· το πλειοψηφικό πακέτο μετοχών της εταιρείας αγοράστηκε από τη Mondo στα τέλη του 2002), παρήγαγε δύο σειρές: τον δεύτερο κύκλο του Γράμματα από τον Φέλιξ, συμπαραγωγή με την NDF και την Caligari Film, βασισμένη στα παιδικά βιβλία των Ανέτ Λάνχεν και Κοστάνζα Ντρουπ, που ακολουθήθηκε από δύο 80λεπτες κινηματογραφικές ταινίες, το Felix: All Around the World (2005), και Felix: The Toy Rabbit and the Time Machine (2006), και Οι Αστεράτοι, συμπαραγωγή με την Traffix Entertainment και την FX Digital, για λογαριασμό της καμπάνιας της Daimler, MobileKids. Παράλληλα, οι συνεργασίες με τη Rai συνεχίζονται, με την συμπαραγωγή (μαζί με τη SEK) των σειρών Οικογένεια Σπαγγέτι του γνωστού Ιταλού καρτουνίστα Μπρούνο Μποτσέτο, τηλεοπτικού sitcom στα πρότυπα του Αμερικανικού Σίμπσονς, βραβευμένου με το βραβείο Pulcinella στα Cartoons of the Bay,του δεύτερου κύκλου του Lupo Alberto, και, μετέπειτα, των σειρών Ο Τελευταίος των Μοϊκανών, βασισμένης στην ιστορική νουβέλα του Τζέιμς Φένιμορ Κούπερ, Kim, βασισμένης στη νουβέλα του Ράντγιαρντ Κίπλινγκ, και Gladiators, η ιστορία της οποίας εκτυλίσσεται στην Αρχαία Ρώμη του αυτοκράτορα Αδριανού. Εκτός από το Pulcinella στα Cartoons of the Bay του 2008, η τελευταία βραβεύτηκε και με το βραβείο Apollo d'Oro στο Κινηματογραφικό Φεστιβάλ Salerno. Το Kim βραβεύτηκε επίσης με το βραβείο Gaj Tachè, το οποίο έχει δημιουργηθεί από την πόλη της Ρώμης μαζί με την εβραϊκή κοινότητα και τον πολιτιστικό σύλλογο Ebraismo e dintorni· η κριτική επιτροπή απαρτιζόταν αποκλειστικά από παιδιά δημοτικού σχολείου στη Ρώμη. Η Mondo TV, παρουσιάζει επίσης στο Mipcom του 2003, δύο σειρές άνιμε, βασισμένες σε μάνγκα της Kodansha: Cyborg Kurochan και Hero-Hero Kun (γνωστή ως Stop Making me Laugh).
Αργότερα, το 2003, ξεκίνησε η παραγωγή μιας άλλης ταινίας για την Unicef, το L’isola degli smemorati, που βασίζεται στο βιβλίο της Μπιάνκα Πιστόρνο, η οποία ακολουθήθηκε από το σίκουελ l'isola vola in cittą.
To 2003, η Mondo TV κυκλοφόρησε επίσης τρεις ταινίες: το Turandot, συμπαραγωγή με την Hahn Shin και βασισμένη στην όπερα έτους 1926 του Τζάκομο Πουτσίνι, Mother Theresa, βασισμένη και εμπνευσμένη από τη ζωή της Μητέρας Τερέζα, και Genghis Khan, ταινία βασισμένη στον Τζένγκις Χαν, τον ιδρυτή και Χαγάνο (αυτοκράτορα) της Μογγολικής Αυτοκρατορίας. Οι τελευταίες δύο είναι συμπαραγωγές με τη SEK.
Άλλες ταινίες παραγωγής Mondo TV εκπαιδευτικού περιεχομένου είναι: το Padre Pio, συμπαραγωγή με τη SEK που αναπαριστά τη ζωή του Αγίου Πίος της Πιετρελτσίνα (1887–1968), Saint Catherine, που αναπαριστά τη ζωή της Αγίας Αικατερίνης της Σιένα (1347–1380), μια φιλόσοφο και θεολόγο, συμπαραγωγή του Πανεπιστημίου LUMSA και των μαθητών που κατέχουν μεταπτυχιακό δίπλωμα στο «Καρτούν: Animation και Διοίκηση», και το Μέγας Αλέξανδρος, συμπαραγωγή με την DIFARM, τρισδιάστατη ταινία κινουμένων σχεδίων βασισμένη στον ομώνυμο βασιλιά της Μακεδονίας. Όλες τους κυκλοφόρησαν το 2006.
Αυτές οι ταινίες ακολουθήθηκαν από το Karol, μια τρισδιάστατη ταινία με μουσική σύνθεση του Λουίς Μπακάλοφ που αναπαριστά τη ζωή του Πάπα Ιωάννη Παύλου Β΄ (1920–2005), το Ramses, το Καλωσήρθες Πινόκιο, ταινία βασισμένη στον φανταστικό χαρακτήρα του Κάρλο Κολόντι, που κυκλοφόρησαν το 2007, και το Saint Anthony, μια κινηματογραφική τρισδιάστατη ταινία και συμπαραγωγή με την DIFARM, έτους 2008. Βασίζεται στη ζωή του Αντώνιου της Πάδοβας (1195–1231), του Πορτογάλου Καθολικού ιερέα και πάτερ του Τάγματος των Φραγκισκανών. Το The Journey of J.M. Escrivá, μια 60λεπτη ταινία κινουμένων σχεδίων που εξιστορεί τη ζωή του Χοσέ Μαρία Εσκριβά, ιδρυτή της Opus Dei, κυκλοφόρησε το επόμενο έτος.
Το Gawayn, έκανε το ντεμπούτο το στο Rai 2 το 2008, και είναι Ιταλική/Γαλλική τηλεοπτική σειρά, συμπαραγωγή με την Alphanim. Η σειρά έχει μεταφραστεί σε διάφορες γλώσσες, και ο τίτλος της αναφέρεται στον ανιψιό του Βασιλιά Αρθούρου.
Το 2008, η Mondo TV παρουσίασε στην MIPTV Media Market, μεταξύ άλλων, τη σειρά Τέρατα και Πειρατές, μια συμπαραγωγή με την MPG, συνεργάτιδα εταιρεία του κολοσσού γλυκών Ferrero, που αφηγείται την ιστορία δύο διαφορετικών πειρατικών πληρωμάτων που κυνηγούν τον ίδιο θησαυρό. DVD με τα δύο πρώτα επεισόδια της σειράς μπορούσαν να βρεθούν μέσα σε πακέτα σνακ της Ferrero, μαζί με χαρακτήρες της σειράς, που βρισκόντουσαν επίσης στο εσωτερικό των γνωστών αυγών Kinder. Παρουσιάστηκαν επίσης οι σειρές Kim και Angel's Friends, μια σειρά περιπέτειας 52 επεισοδίων, συμπαραγωγής της Mondo TV, της Play Entertainment, και της Mediaset. Βασίζεται στη σειρά κόμικ της Σιμόνα Φέρι. Η ταινία κινουμένων σχεδίων Μαγικό Σπορ 2 αποτελούσε τη δεύτερη σειρά συμπαραγωγής Mondo/MPG. Το ίδιο έτος, ανακοινώθηκε η συνεργασία της θυγατρικής Mondo TV France με τον τηλεοπτικό σταθμό TiJi, για την παραγωγή σειράς τρισδιάστατων κινουμένων σχεδίων, βασισμένης στο βιβλίο του Ντανιέλ Πίκουλι, Lulu Vroumette.
Στις αρχές της δεκαετίας του 2010, η Mondo παρήγαγε τηλεοπτικές μεταφορές διαφόρων παιχνιδιών της Giochi Preziosi, της MEG Toys και της Moose Enterprises, και συγκεκριμένα τις σειρές Trash Pack, Gormiti: Η Φύση Αντεπιτίθεται, Dinofroz, Puppy in My Pocket: Adventures in Pocketville, Atomicron, και Power Buggz.
Η Mondo TV έχει επίσης παράγει μια παιδική σειρά για τη συνειδητοποίηση των προβλημάτων που προκαλεί η ρύπανση, ονόματι Virus Attack. Αποτελείται από 52 επεισόδια και έκανε το ντεμπούτο της στις 1 Απριλίου 2011 στο Cartoon Network.
Η Mondo TV λάνσαρε στο Mipcom 2011 τις σειρές Power Buggz και Playtime Buddies. Η τελευταία αποτελείται από 52 13λεπτα επεισόδια, και έχει ως στόχο την ανάπτυξη δεξιοτήτων θετικής κοινωνικής επικοινωνίας και γνώσεων. Και οι δύο σειρές γυρίστηκαν σε υψηλή ευκρίνεια.
Η Mondo TV ανακοίνωσε την παραγωγή σειράς βασισμένης στον κλασικό χαρακτήρα Σοβιετικών κινουμένων σχεδίων, Γάτο Λεοπόλδο, στις 24 Μαΐου 2012. Η σειρά παρουσιάστηκε στο World Content Market event στη Μόσχα, το 2014. Τις ιστορίες επιμελείται ο δημιουργός του χαρακτήρα Ανατόλι Ρέζνικοφ. Πρόκειται για την τελευταία δουλεία του πριν τον θάνατό του τον Ιανουάριο του 2018. Στις 2 Ιουλίου 2012, η σειρά Bondi Band, συμπαραγωγή της Mondo με τις Λατινοαμερικανικές εταιρείες Ledafilms και Exim Licensing Group που εξιστορεί τις περιπέτειες μιας μπάντας σούπερ ηρώων, έκανε πρεμιέρα στο Λατινοαμερικάνικο Disney XD, με υψηλά νούμερα τηλεθέασης τους πρώτους μήνες προβολής. Αργότερα τον Οκτώβριο, ξεκίνησε τη συνεργασία με τη Ferrari για τη δημιουργία της σειράς Drakers.
Τον Ιανουάριο του 2012, η Mondo TV υπέγραψε συμφωνία για διανομή των προγραμμάτων της Turner (Cartoon Network) στη Μέση Ανατολή και τη Βόρεια Αφρική, ενώ δύο χρόνια αργότερα, τον Οκτώβριο του 2014, υπέγραψε κι άλλη για διανομή των παιδικών σειρών της Studio 100 στην πρώτη. Η Mondo TV έχει επίσης χορηγήσει τα δικαιώματα των σειρών Marcus Level (παραγωγή της Γαλλικής θυγατρικής) για προβολή στη Λατινική Αμερική, και Puppy in my Pocket, για προβολή στο Αμερικανικό Boomerang, αδειοδότηση και εμπορεύματα.
Το 2015, η Mondo TV ξεκίνησε τη διανομή της σειράς Adventures in Duckport, βασισμένης στις ευχητήριες κάρτες Suzy's Zoo της καλλιτέχνιδας Σούζι Σπάφορντ, ενώ η Ελβετική θυγατρική Mondo TV Suisse παρήγαγε σε συνεργασία με την Αμερικανική υπηρεσία video-on-demand Toon Goggles, τη σειρά Eddie is a Yeti. Οι σειρές αυτές παρουσιάστηκαν στην Asia TV Forum Market 2016, μαζί με το Heidi και Το Νησί των Θησαυρών. Η τελευταία αποτελεί τη νεότερη συμπαραγωγή με τη Rai, και βασίζεται στο μυθιστόρημα του Ρόμπερτ Λούις Στίβενσον. Στις 3 Φεβρουαρίου του ίδιου έτους, ανακοινώθηκε η συνεργασία της Suisse με την Abu Dhabi Media Company, για την παραγωγή σειρών βασισμένων στους χαρακτήρες δημοφιλούς Εμιρατικών κόμικ, Majid, Ammouna και Kasslan.
Το Heidi, bienvenida a casa είναι Αργεντίνικη-Ιταλική συμπαραγωγή με την Alianzas Producciones, η πρώτη της Mondo TV Iberoamerica, που έκανε πρεμιέρα το 2017 στο Λατινοαμερικάνικο Nickelodeon. Πρόκειται για τηλενουβέλα, η οποία βασίζεται στο παιδικό μυθιστόρημα της Γιοχάνα Σπύρι, Χάιντι, ως μια μοντέρνα εκδοχή. Το ίδιο έτος, η Alianzas προχώρησε στην αγορά 1% των μετοχών της Mondo TV Iberoamerica. Η Sony Music Entertainment Italy φέρει υπεύθυνη για τη διανομή των μουσικών τραγουδιών της σειράς. Το επόμενο έτος, ξεκίνησε η παραγωγή της σχετιζόμενης live-action ταινίας Inolvidable Heidi, με προϋπολογισμό ενός εκατομμυρίου δολαρίων.
Εκτός από την Heidi, παρουσιάστηκαν επίσης άλλες τρεις σειρές στο Kidscreen Summit Miami 2017: το YooHoo & Friends 3D, συμπαραγωγή της Mondo TV Suisse με την Aurora World, τη δημιουργό της βραβευμένης σειράς από λούτρινες κούκλες όπου βασίζεται η εν λόγω σειρά, η οποία έμελλε να γίνει η πρώτη παραγωγή της Mondo για το Netflix, το Invention Story, και το Robot Trains (διανομή της Κορεάτικης σειράς). Το animation των σειρών αυτών επιμελείται η Κινέζικη York Animation. Στον δεύτερο κύκλο της τελευταίας, η Mondo συμμετέχει ως συμπαραγωγός με την CJ E&M, ενώ στον τελευταίο, φέρει υπεύθυνη για ολόκληρη την παραγωγή.
Στα τέλη του 2019, ανακοινώθηκε ότι η RTVE θα συμμετείχε ως συμπαραγωγός στον δεύτερο κύκλο της σειράς Bat Pat, σε συνεργασία με τη θυγατρική Mondo TV Iberoamerica, την Ισπανική Imira Entertainmeny και την ιταλική Atlantyca Entertainment S.p.A. Βασίζεται στην ομώνυμη σειρά παιδικών βιβλίων της τελευταίας. Το ίδιο έτος, η Mondo TV κατέληξε σε συμφωνία με τον Ματέο Αλτιέρι, δημιουργό της ομάδας νέων House of Talent, για τη δημιουργία διαδικτυακής σειράς, καθώς και τη διανομή αδειοδοτήσεων και εμπορευμάτων του εν λόγω brand.
Η περιβαλλοντολογική σειρά Meteo Heroes, η οποία εξιστορεί τις περιπέτειες έξι παιδιών με υπερδυνάμεις, με τις οποίες παρεμβαίνουν στη φύση με σκοπό να προστατεύσουν τον πλανήτη Γη, έκανε πρεμιέρα στις 22 Απριλίου 2020, την ημέρα της 50ης επετείου της Ημέρας της Γης, στο Cartoonito. Πρόκειται για συμπαραγωγή με την Centro Epson Meteo, τον ηγετικό Ιταλικό μετεορολογικό όμιλο. Το τραγούδι της σειράς ερμηνεύει ο γνωστός DJ, ηθοποιός και επιχειρηματίας Φραντσέσκο Φατσινέτι. Η σειρά είχε προηγουμένως παρουσιαστεί στο MIPCOM 2018, μαζί με την Αγγλόφωνη live-action ενήλικη σειρά επιστημονικής φαντασίας 2050 (η πρώτη παραγωγή της Mondo, του είδους της), μια συμπαραγωγή της Mondo TV Iberoamerica με την VIP 2000 TV και την Casablanca, η οποία έχει γυριστεί σε ανάλυση 8Κ. Η Κλάρα Αλβαράδο (Η τέλεια ληστεία) θα έχει πρωταγωνιστικό ρόλο στην τελευταία.
Στην Ελλάδα
Κινούμενα σχέδια της Mondo TV έχουν προηγουμένως προβληθεί από την ΕΡΤ, το Smile TV, το Μακεδονία TV και μερικούς περιφερειακούς σταθμούς. Οι σειρές Angel's Friends και Gormiti προβλήθηκαν από το Star Channel, και η τελευταία προβλήθηκε επίσης, μαζί με το Dinofroz, από το Nickelodeon Greece.